cyanic-selkie/wikianc huggingface dataset:
Σεραφειμίτικη Εκκλησία
Αρχές
Οι Ουκρανοί μετανάστες άρχισαν να καταφθάνουν στον Καναδά το 1891, κυρίως από τις Αυστρο-Ουγγρικές επαρχίες, τις περιοχές της Γαλικίας και της Μπουκοβίνα. Οι νέες αφίξεις από την Μπουκοβίνα ήταν ανατολικοί Ορθόδοξοι   και εκείνοι από την  ανατολική Γαλικία καθολικοί. Σε κάθε περίπτωση, η βυζαντινή ιεροτελεστία ήταν εκείνη με την οποία ήταν εξοικειωμένοι. Μέχρι το 1903 οι Ουκρανοί μετανάστες στο Δυτικό Καναδά είχαν γίνει αρκετοί για να προσελκύσουν πλέον την προσοχή των θρησκευτικών, πολιτικών και εκπαιδευτικών ηγετών.
Καλλιθέα Πατρών
Κατά την απογραφή του 2011 ο οικισμός της Καλλιθέας είχε 691 κατοίκους, ενώ συνολικά η Τοπική Κοινότητα Καλλιθέας είχε 837 κατοίκους.
Ιστορία
Στην Άνω Καλλιθέα έχουν βρεθεί και ανασκαφεί δύο μυκηναϊκά νεκροταφεία στις θέσεις "Ραμπαντάνα" και "Λαγκαδιά", το ένα μάλιστα με 22 τάφους ασύλητους. Βρέθηκαν πολλά χάλκινα όπλα, αμφορείς και όστρακα τα οποία χρονολογούνται τον 13ο αιώνα π.Χ.
Σεραφειμίτικη Εκκλησία
Αρχές
Η σημαντικότερη προσωπικότητα στην Ουκρανική κοινότητα του Γουίνιπεγκ την εποχή εκείνη ήταν ο Κύριλλος Τζένικ (1857-1925). Ήρθε από τη Γαλικία, έχοντας αποφοιτήσει από το Ουκρανικό Ακαδημαϊκό Γυμνάσιο στο Λβιβ και σπούδασε για λίγο νομικά στο Πανεπιστήμιο του Τσερνίβτσι. Ο Τζένικ ήταν φίλος του Ουκρανού Ιβάν Φράνκο, συγγραφέα του "Μικίτα Φοξ", που προτάθηκε για το βραβείο Νόμπελ για τη λογοτεχνία. Η καυστική σάτιρα του Φρανκ για τους κληρικούς της εποχής του και οι σοσιαλιστικές τάσεις του πιθανόν να είχαν κοινό τόπο με εκείνες του Τζένικ που έτυχε να είναι κουμπάρος του συγγραφέα. Απελευθερώνοντας το λαό από το κλήρο, σε συνδυασμό με τον αναδασμό της γης, ήταν ένας τρόπος για την απελευθέρωση των αγροτών από τους γαιοκτήμονες, οι οποίοι διατήρησαν τον έλεγχο της γης με τη συμπαιγνία της ιεραρχίας της εκκλησίας. Με την άφιξή του στον Καναδά, ο Τζένικ έγινε ο πρώτος Ουκρανός ο οποίος εργάστηκε στην καναδική κυβέρνηση, και εργάστηκε ως σύμβουλος της μετανάστευσης, τοποθετώντας τους νέους έποικους στα υποστατικά τους. Ο εξάδελφος του Τζένικ, ο Ιβάν Μπόντραγκ (1874-1952) με τον φίλο του Ιβάν Νέγκριτς (1875-1946)  καταγόταν και αυτοί επίσης  από το χωριό Πέρεζιν στην κομητεία της Κολομία και δίδασκαν στην πρωτοβάθμια εκπαίδευση στη Γαλικία. Αυτοί οι τρεις άνδρες αποτέλεσαν τον πυρήνα της διανόησης στην ουκρανική κοινότητα, και έγιναν γνωστοί ως η Τριανδρία του Πέρεζιν. Ο Τζένικ, ο μεγαλύτερος, ήταν ο μόνος από τους τρεις που ήταν ήδη παντρεμένος. Με τη σύζυγό του, Πωλίν (το γένος Τσουρκόσκι), η οποία ήταν κόρη ιερέα και μορφωμένη, είχαν τρεις γιους και τρεις κόρες.
Καλλιθέα Πατρών
Ιστορία
Στην Άνω Καλλιθέα υπήρχαν δύο χάνια για ξαποσταίνουν οι ταξιδιώτες και να ξεκουράζονται και τα ζώα τους. Ο οικισμός της παλιάς Καλλιθέας ήταν το αρχικό χωριό το οποίο έπειτα από σεισμό το 1969, κατά τον οποίο καταστράφηκαν τα περισσότερα σπίτια και έγιναν πολλές κατολισθήσεις, εγκαταλείφθηκε για να δημιουργηθεί η Κάτω Καλλιθέα (πρώην: Καλλιθεόκαμπος). Σήμερα η Παλιά ή Άνω Καλλιθέα ξαναχτίζεται.
Σεραφειμίτικη Εκκλησία
Αρχές
Ο άλλος κύριος χαρακτήρας ήταν ο επίσκοπος Σεραφείμ, του οποίου το πραγματικό όνομα ήταν Στέφαν Ουστρόλσκι. Ο Ουστρόλσκι κατέληξε να καθαιρεθεί από τη Ρωσική Ιερά Σύνοδο στην Αγία Πετρούπολη. Αλλά η ιστορία του ξεκινά όταν, για προσωπικούς λόγους, ταξίδεψε στο Άγιο Όρος, όπου χειροτονήθηκε Επίσκοπος από τον Όσιο Άνφιμ, ο οποίος φέρεται να ήταν επίσκοπος. Υπήρχαν υπόνοιες ότι ο Άνφιμ χειροτόνησε τον Ουστρόλσκι για να πεισμώσει τον τσάρο, καθώς όπως φαίνεται υπήρχε τότε μια διαφωνία μεταξύ της Ιεράς Συνόδου και του Τσάρου για τον έλεγχο της Ρωσικής Ορθόδοξης Εκκλησίας. Αφού χειροτονήθηκε Επίσκοπος, ο Σεραφείμ ταξίδεψε στη Βόρεια Αμερική, διαμένοντας για λίγο με Ουκρανούς ιερείς στη Φιλαδέλφεια και όταν έφτασε στο Γουίνιπεγκ, δεν είχε πλέον κανένα δεσμό με τη Ρωσική Ορθόδοξη Εκκλησία ή οποιαδήποτε άλλη. Οι Ουκρανοί των δυτικών επαρχιών τον δέχθηκαν σαν άγιο ταξίδευε, μια παράδοση που χρονολογείται από τις αρχές του Χριστιανισμού.
Καλλιθέα Πατρών
Ονομασία
Το παλιό όνομα του χωριού, δηλ. της Άνω Καλλιθέας, ήταν Γαϊδουριάρης και σύμφωνα με την παράδοση, που κατέγραψε ο Χ. Κανελλάκης, το πήρε από τους πρώτους κατοίκους του χωριού. Ο κάτοικος αυτός είχε αρκετά γαϊδούρια στην ιδιοκτησία του που του επέτρεπε να κάνει μεταφορές ακόμα και στην Πάτρα. Από την προτροπή πάμε στου "Γαϊδουριάρη" έμεινε το τοπωνύμιο.
Σεραφειμίτικη Εκκλησία
Αρχές
Ένα άλλο πρόσωπο που συμμετείχε στα γεγονότα που οδήγησαν στη δημιουργία της Σεραφειμίτικης Εκκλησίας ήταν ο βοηθός του Σεραφείμ Μακαρίων Μαρτσένκο. Ο Μαρτσένκο ενήργησε ως διάκονος ή ψάλτης, βοηθώντας τον Σεραφείμ με τις υπηρεσίες της εκκλησίας τις οποίες ήξερε καλά. Είχε έλθει με τον Σεραφείμ από τις Ηνωμένες Πολιτείες. Ο Αρχιεπίσκοπος Λάντζεβιν ο οποίος βρισκόταν τότε στο Σεντ Μπόνιφας, ήταν ο επικεφαλής της Ρωμαιοκαθολικής Αρχιεπισκοπής στο Δυτικό Καναδά και σε άμεση επαφή με τον  Πάπα στη  Ρώμη. Πίστευε ότι οι ιερείς του ήταν περισσότερο από επαρκείς για τις ανάγκες του ουκρανικού πληθυσμού. Άλλες προσωπικότητες ήταν και ο Δρ Γουίλιαμ Πάτρικ, επικεφαλής του Κολεγίου της Μανιτόμπα στο Γουίνιπεεκ, το Φιλελεύθερο Κόμμα της Μανιτόμπα και Ρώσοι Ορθόδοξοι ιεραπόστολοι.
Εκδηλώσεις
Το περιστατικό που φαίνεται να προκάλεσε τα ακόλουθα συμβάντα, ήταν η εισαγωγή ενός νομοσχεδίου από ένα μέλος της Βουλής της Μανιτόμπα, τον Τζόζεφ Πέρνιερ. Το εν λόγω νομοσχέδιο του 1902 αφορούσε τη "μεταφορά περιουσιών της Ελληνικής Εκκλησίας των Ρουθηνιανών (οι Ουκρανοί ήταν επίσης γνωστοί ως Ρουθηνιανοί) σε κοινωνία με τη Ρώμη (in Communion with Rome) για τον έλεγχο των επιχειρήσεων υπό τον έλεγχο της Εκκλησίας της Ρώμης." Ο τότε Αρχιεπίσκοπος Λάντζεβιν δήλωσε "οι Ρουθηνιανοί θα πρέπει να αποδείξουν ότι είναι Καθολικοί, μεταφέροντας περιουσίες στην εκκλησία, και όχι σαν  Προτεστάντες ... σε ένα άτομο ή επιτροπή λαϊκών, που είναι ανεξάρτητοι από τον ιερέα ή τον Επίσκοπο." Το μέγεθος του Ουκρανικού πληθυσμού στις δυτικές Επαρχίες είχε επίσης προσελκύσει το ενδιαφέρον της Ρωσικής Ορθόδοξης Ιεραποστολής. Κατά το διάστημα αυτό η Ρωσική Ορθόδοξη Εκκλησία δαπανούσε 100.000 δολάρια το χρόνο για το ιεραποστολικό έργο στη Βόρεια Αμερική. Εξάλλου, η Πρεσβυτεριανή Εκκλησία άρχισε να ενδιαφέρεται και κάλεσε τους νέους άνδρες από την Ουκρανική κοινότητα να παρακολουθήσουν στο Κολλέγιο της Μανιτόμπα (το σημερινό Πανεπιστήμιο του Γουίνιπεγκ) ειδικές τάξεις όπου δημιουργήθηκαν για τους νέους Ουκρανούς που ήθελαν να γίνουν δάσκαλοι (και αργότερα Ανεξάρτητοι Έλληνες κληρικοί ). Άριστος γνώστης της  γερμανικής γλώσσας, ο Δρ Κινγκ, ο διευθυντής του Κολεγίου, κάλεσε σε συνέντευξη τους υποψήφιους Μπόντραγκ και Νέγκριτς στα γερμανικά. Ο Τζένικ μετάφρασε τα έγγραφα της σχολής τους από τα πολωνικά στα αγγλικά. Έγιναν οι πρώτοι Ουκρανοί φοιτητές Πανεπιστημίου στη Βόρεια Αμερική - Το Κολέγιο της Μανιτόμπα ήταν τότε τμήμα του Πανεπιστημίου της Μανιτόμπα.
Καλλιθέα Πατρών
Λαογραφία
Στην Εθνική Οδό Πατρών-Τριπόλεως υπάρχει η τοποθεσία Κουμπάρες, συνεχόμενοι δασώδες λόφοι όπου, πριν διανοιχτεί η σημερινή εθνική οδός, από εκεί περνούσε ο παλιός αμαξιτός δρόμος. Το σημείο αυτό ήταν το πιο επικίνδυνο γιατί ακολουθούσε τους λόφους με συνεχόμενες ανηφόρες, κατηφόρες και ήταν ιδιαίτερα δύσβατο. Σε εκείνο το σημείο καιροφυλακτούσαν ληστές και λήστευαν τους ταξιδιώτες. Η παράδοση λέει ότι οι λόφοι αυτοί δημιουργήθηκαν όταν σε γαμήλια πομπή ο παράνυφος βίασε στο σημείο αυτό την νύφη και απολιθώθηκαν όλοι, μαζί με την συνοδεία τους. Όσο για την ονομασία μια άλλη παράδοση λέει ότι εκεί συναντήθηκαν δύο γαμήλιες πομπές και μονομάχησαν οι κουμπάροι για το ποιά θα περάσει και το ποιά θα κάνει πίσω. Από τον θάνατο των κουμπάρων πήρε και την ονομασία αυτή.
Σεραφειμίτικη Εκκλησία
Εκδηλώσεις
Ο Τζένικ, ο Μπόντραγκ και ο Νέγκριτς κινήθηκαν γρήγορα για να εξασφαλίσουν την κοινότητά τους. Έφεραν τον Σεραφείμ. Έφτασε στο Γουίνιπεγκ τον Απρίλιο του 1903 για να δημιουργήσει μια εκκλησία που ήταν ανεξάρτητη από τις εκκλησίες στην Ευρώπη, και δεν θα είχε καμία πίστη με κάποια από τις θρησκευτικές ομάδες συμφερόντων που ανταγωνίζονταν για να κερδίσουν τις ψυχές των νέων Ουκρανών μεταναστών των δυτικών επαρχιών. Για την ικανοποίηση τους, ο Σεραφείμ δημιούργησε μία Ορθόδοξη Ρωσική Εκκλησία (όχι Ρωσική Ορθόδοξη) της οποίας αυτοανακηρύχθηκε προκαθήμενος, και για να εξευμενίσει τους Ουκρανούς την ονόμασε επίσης Σεραφειμίτικη. Έφερε στους ενορίτες την Ανατολική ιεροτελεστία με την οποία οι μετανάστες ήταν γνώριμοι, άρχισε να χειροτονεί ψάλτες και  Διακόνους, και «... στις 13 Δεκεμβρίου 1903, ένα μικρό οίκημα στην ανατολική πλευρά της οδού Μακ Γκρέγκορ μεταξύ των λεωφόρων Μανιτόμπα και Πρίτσαρτ, που θα μπορούσε να ονομασθεί Εκκλησία του Αγίου Πνεύματος, ευλογήθηκε επίσημα από τον Σεραφείμ και άνοιξε για  τους πιστούς. "   «Τον Νοέμβριο του 1904 άρχισε να χτίζει τον περιβόητο ναό του τον “ Καθεδρικό Ναό Τιν Καν”στη γωνία της οδού Κινγκ και Λεωφόρου Στέλλα...." Ο χαρισματικός Σεραφείμ "... χειροτόνησε περίπου 50 ιερείς και διακόνους πολλοί από αυτούς ημιαναλφάβητους, που πραγματοποίησαν ιερατικά καθήκοντα σε όλους τους οικισμούς, κηρύττοντας την ανεξάρτητη Ορθοδοξία και διαχειριστική ιδιοκτησία της εκκλησιαστικής περιουσίας. Σε διάστημα δύο χρόνων η εκκλησία απαριθμούσε γύρω στους 60.000 οπαδούς ..."
"Λόγω των διαφόρων ολισθημάτων και των προβλημάτων με το αλκοόλ" έχασε πλέον την εμπιστοσύνη των διανοούμενων που τον είχαν αρχικά καλέσει στο Γουίνιπεγκ, και προέβησαν σε μία πραξικοπηματική ενέργεια που έγινε με σκοπό να απαλλαγούν από αυτόν χωρίς όμως να απωλέσει το ποίμνιό του. Ο Σεραφείμ πήγε στην Αγία Πετρούπολη και προσπάθησε να πάρει αναγνώριση και περαιτέρω χρηματοδότηση από τη Ρωσική Ιερά Σύνοδο για την αναπτυσσόμενη Εκκλησία των Σεραφειμιτών. Κατά την απουσία του, ο Ιβάν Μπόντραγκ και ο Ιβάν Νέγκριτς, οι οποίοι ήταν φοιτητές της θεολογίας στο Κολέγιο της Μανιτόμπα, καθώς και ιερείς στη Σεραφειμίτικη Εκκλησία, μπόρεσαν να λάβουν εγγυήσεις για Πρεσβυτεριανή χρηματοδότηση της Εκκλησίας του Σεραφείμ, με το σκεπτικό ότι μελλοντικά η εκκλησία θα μετακινείτο σε ένα Πρεσβυτεριανό μοντέλο. "Στα τέλη του φθινοπώρου του 1904, ο Σεραφείμ επέστρεψε από τη Ρωσία, χωρίς καμία προκατάληψη". Μετά την επιστροφή του, ανακάλυψε την προδοσία και αμέσως αφόρισε όλους τους ιερείς που εμπλέκονταν σε αυτή την προδοσία. Δημοσίευσε φωτογραφίες τους στις τοπικές εφημερίδες με τα ονόματά τους στο στήθος, σαν να ήταν εγκληματίες. Η εκδίκηση του όμως κατέληξε να είναι βραχύβια, όταν έλαβε γνώση ότι είχε και ο ίδιος αφορισθεί από τη Ρωσική Ιερά Σύνοδο... έτσι όταν η Ιερά Σύνοδος αφόρισε τον Σεραφείμ και όλους τους ιερείς του, στο τέλος έφυγε το 1908 για να μη επιστρέψει πια ποτέ."
Καλλιθέα Πατρών
Αθλητισμός
Στον αθλητικό τομέα στην Καλλιθέα εδρεύει ο ποδοσφαιρικός σύλλογος "Α.Ο. Καλλιθέα". Επίσης υπάρχει πίστα μοντελισμού και ιδιωτικός ιππικός όμιλος.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Μεσσάτιδος Κατηγορία:Δήμος Πατρέων
Σεραφειμίτικη Εκκλησία
Επακόλουθο
Στον απόηχο αυτής της κοινωνικής και πνευματικής αναταραχής που σάρωσε τις Δυτικές επαρχίες πρόβαλε η Ουκρανο-Καναδική κοινότητα. Ο Ιβάν Μπόντραγκ, που ήταν ένας από τους αντάρτες της Σεραφειμίτικης Εκκλησίας έγινε ο επικεφαλής της νέας ανεξάρτητης Εκκλησίας, που με τον τρόπο του ήταν ένας αρκετά χαρισματικός ιερέας, με το κήρυγμα ενός ευαγγελικού χριστιανισμού, εξαιτίας της επιρροής από τους Πρεσβυτεριανούς. Έζησε ήρεμα στην δεκαετία του 1950. Τα κτήρια της Ανεξάρτητης Εκκλησίας βρισκόντουσαν στη γωνία της λεωφόρου Πρίτσαρντ και της οδού Μακ Γκρέγκορ. Αν και το κτήριο που χρησιμοποίησε ο Σεραφείμ για πρώτο ναό του, έχει κατεδαφιστεί από τότε, το δεύτερο κτίριο που χτίστηκε με δαπάνες των Πρεσβυτεριανών, σώζεται ακόμα εκεί σήμερα, απέναντι από το Ναό Εργασίας στη βόρειο πλευρά του Γουίνιπεγκ.
Ο Αρχιεπίσκοπος Λάντζεβιν ενέτεινε τις προσπάθειές του για να αφομοιώσει την Ουκρανική Κοινότητα στην Ρωμαιοκαθολική ιδεολογία. Ίδρυσε την Βασιλειανή Εκκλησία του Αγίου Νικολάου με Βέλγους ιερείς. Ο Πατήρ Ντελαέρ και άλλοι, των οποίων η λειτουργία γινόταν στην παλιά Σλαβική εκκλησία, ντύνονταν σύμφωνα με την  Ελληνική ιεροτελεστία, και έκαναν τα κηρύγματα τους στην πολωνική γλώσσα. Η εκκλησία αυτή ήταν απέναντι από την ανεξάρτητη Ουκρανική Καθολική Μητρόπολη του Αγίου Βλαδιμήρου και Όλγας στην οδό Μακ Γκρέγκορ στο βόρειο μέρος του Γουίνιπεγκ. Ο ανταγωνισμός αυτός έδωσε περισσότερες ευκαιρίες για τα παιδιά ουκρανοκαναδικής καταγωγής να μάθουν να μιλούν την ουκρανική γλώσσα.
Μπουίρα
Η Μπουίρα (البويرة) είναι η πρωτεύουσα της ομώνυμης επαρχίας στην Αλγερία. Η πόλη ονομάζεται επίσης «Γκαράντα» από τους κατοίκους της περιοχής. Σύμφωνα με την απογραφή του 2008 έχει 68.545 κατοίκους, από 52.509 το 1998 σημειώνοντας ετήσια αύξηση 2,76%.
Σεραφειμίτικη Εκκλησία
Επακόλουθο
Το Φιλελεύθερο Κόμμα, γνωρίζοντας ότι οι Ουκρανοί δεν ήταν πλέον σε συμμαχία με τον Αρχιεπίσκοπο Λάντζεβιν και τους Ρωμαιοκαθολικούς οι οποίοι έτυχε να είναι προσκείμενοι στο  Συντηρητικό Κόμμα, προχώρησαν στη χρηματοδότηση της πρώτης εφημερίδας στην ουκρανική γλώσσα που εκδόθηκε στον Καναδά ("Ο Καναδός Γεωργός"). Πρώτος της εκδότης δεν ήταν άλλος από τον Ιβάν Νέγκριτς.
Ο Σεραφείμ εξαφανίστηκε πριν το 1908, αλλά υπάρχουν αναφορές για την παρουσία του στον Ουκρανικό Λόγο (που εξακολουθεί να εκδίδεται μέχρι σήμερα στο Γουίνιπεγκ) να πωλεί Βίβλους στους εργαζομένους στο σιδηρόδρομο στην Βρετανική Κολομβία το αργότερο ως το 1913.
Μπουίρα
Γεωγραφία
Βρίσκεται στο γεωγραφικό κέντρο της επαρχίας, στο νοτιοδυτικό τμήμα της οροσειράς της Μεγάλης Καβυλίας, 93 χιλιόμετρα νοτιοανατολικά του Αλγερίου. Ακόμη, βρίσκεται στη λεκάνη απορροής των ποταμών Ισέρ και Σουμάμ. Η περιοχή διαθέτει μικρή παραγωγή ελαιολάδου και δημητριακών.
Σεραφειμίτικη Εκκλησία
Επακόλουθο
Ο Κύριλλος Τζένικ μετακόμισε και έζησε για μια περίοδο με την μεγαλύτερη κόρη του και έναν από τους γιους του στις Ηνωμένες Πολιτείες, στην Βόρεια Ντακότα. Εν συνεχεία επέστρεψε στον Καναδά όπου και πέθανε το 1925.
Γεώργιος Μακκάς
Ο Γεώργιος Μακκάς (1818-1905) ήταν Έλληνας καθηγητής πανεπιστημίου και ιατρός.
Βιογραφικά στοιχεία
Γεννήθηκε στη Χίο στις 26 Σεπτεμβρίου 1818. Σπούδασε ιατρική στο Μόναχο, τη Λειψία, το Παρίσι και τη Βιέννη. Επέστρεψε στην Ελλάδα και άσκησε το ιατρικό επάγγελμα αρχικά (1846-1848) στη Σύρο και μετά στην Αθήνα. Το 1849 διορίστηκε τακτικός καθηγητής της ειδικής νοσολογίας και κλινικής και έγινε διευθυντής ενός από τα τμήματά της. Διετέλεσε επίσης αρχίατρος του βασιλιά Γεωργίου του Α΄. Παραιτήθηκε το 1896 εξ' αιτίας βαριάς ασθένειας που αντιμετώπισε, και ορίστικε επίτιμος καθηγητής. Διετέλεσε πρύτανης του Πανεπιστημίου κατά το ακαδημαϊκό έτος 1873-1874, ενώ ο γιός του Νικόλαος Μακκάς καθώς και ο εγγονός του Γεώργιος Μακκάς κατέλαβαν και αυτοί έδρες ιατρικής στο Πανεπιστήμιο Αθηνών. Τιμήθηκε για το έργο του, με το παράσημο του ανώτερου ταξιάρχη. Απεβίωσε στην Αθήνα στις 6 Ιουνίου 1905.
Πηγές
Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες νοσολόγοι Κατηγορία:Πρυτάνεις Εθνικού και Καποδιστριακού πανεπιστημίου Αθηνών Κατηγορία:Έλληνες ιατροί του 19ου αιώνα
Λούπος Β΄ της Γασκώνης
Βιογραφία
Το 769 μια τελική εξέγερση των Aκουιτανών ενάντια στον Καρλομάγνο και τον Καρλομάν Α΄ καταπνίγηκε, και ο επαναστάτης, Χούναλντ Β΄, αναγκάστηκε να καταφύγει στην αυλή του Λούπου στη Γασκώνη. Ο Λούπος ήταν μέχρι τότε σύμμαχός του, δανείζοντάς του στρατεύματα από τη Γασκώνη. Ο Λούπος, ωστόσο, δεν θέλησε να ρίξει επάνω του την οργή των Φράγκων βασιλέων και παρέδωσε τον Χούναλντ, μαζί με τη γυναίκα του, στον Καρλομάγνο. Ο ίδιος απέτισε φόρο τιμής για την επαρχία του, αναγνωρίζοντας την επικυριαρχία του Καρλομάγνου.
Ο Λούπος μπορεί να ήταν Βάσκος, αλλά ίσως Φράγκος ή Ρωμαίος (Ακουιτανός). Το όνομα Lupo ("λύκος", otsoa στα βασκικά) είναι ένα καλά επιβεβαιωμένο τοτεμικό όνομα, και επώνυμο ευρέως διαδεδομένο σε ολόκληρη τη βασκική εθνοτική περιοχή κατά τον πρώιμο Μεσαίωνα. Μπορεί να ήταν βασιλικός διορισμός του Πεπίνου Γ' (το 768), αλλά μπορεί να είχε εκλεγεί δούκας από τον λαό. Η έκταση της επικράτειάς του είναι άγνωστη. Μπορεί να κυβέρνησε όλη την Ακουιτανία μετά το 769, αλλά αυτό δεν είναι πιθανό. Η Γασκώνη του συνόρευε όντως με την Αζεναί και τα βόρεια σύνορά της φαίνεται να ήταν ο Γαρούνας. Το Μπορντώ δεν ήταν υπό τον έλεγχό του, αλλά είχε δοθεί σε μία ξεχωριστή σειρά κομήτων διορισμένων από τους Καρολίδες. Η δύναμή του μπορεί να επεκτεινόταν ή όχι στα Πυρηναία, αλλά οι πέραν των Πυρηναίων Βάσκοι βρίσκονταν επίσης κάτω από την Καρολίγγεια επικυριαρχία, όπως φαίνεται από την αναφορά του Άινχαρντ στη βασκική perfidia (προδοσία) στο Ρονσεβάλ. Αυτή η περιοχή μπορεί να ήταν μέρος της σφαίρας του Λούπου. Ωστόσο, ορισμένοι ιστορικοί ενέπλεξαν τον Λούπο στην ενέδρα του Ρολάνδου.
Απεβίωσε πιθανώς το 778. Η σχέση του με τους προηγούμενους δούκες της Ακουιτανίας-Βασκωνίας και τους διαδόχους του είναι ασαφής. Εάν πρόκειται να θεωρηθεί συγγενής με τους επόμενους δούκες της Γασκώνης, κάτι που φαίνεται λογικό με βάση τα πατρώνυμα, μπορεί εύκολα να κατασκευαστεί μία γενεαλογία. Ήταν ο πατέρας των Σάντσo Α΄, Σεγκουέν Α΄, Σεντούλ και Γκαρθία (Γκαρσάντ). Όλοι οι γιοι του κυβέρνησαν τη Γασκώνη κάποια στιγμή, εκτός από τον Γκαρθία, ο οποίος απεβίωσε στη μάχη με τον Βερεγγάριο της Τουλούζης το 819. Μπορεί να είχε έναν άλλο γιο με το όνομα Aντάλρικ, ο οποίος ήταν ενεργός στη βασιλεία του Κόρσο της Τουλούζης.
Πηγές
Κατηγορία:Δούκες της Γασκώνης
Ορέστης Τσακαλώτος
Ο Ορέστης Τσακαλώτος (Πρέβεζα, 1893 - 1987) ήταν Έλληνας έμπορος και εκτελωνιστής, ο οποίος διετέλεσε δύο φορές Δήμαρχος Πρέβεζας (1933-1934 και 1971-1974).
Βιογραφία
Ο Ορέστης Τσακαλώτος, γιος του Ιωάννη και της Αθηνάς, γεννήθηκε τον Δεκέμβριο του 1893 στην τουρκοκρατούμενη τότε Πρέβεζα, γόνος Πρεβεζάνικης οικογένειας με εθνική και κοινωνική δράση από τις αρχές του 19ου αιώνα. Ο πατέρας του Ιωάννης B. Τσακαλώτος ήταν χρυσοχόος. Ο Ορέστης αποφοίτησε από τη Θεοφάνειο Σχολή της Πρέβεζας τον Ιούλιο του 1908. Φοίτησε στη Σχολή των Ιωαννίνων της Παγκόσμιας Ισραηλιτικής Συμμαχίας (Γαλλικά: École de Jannina - Alliance Israélite Universelle) το σχολικό έτος 1908-1909 και στη συνέχεια πήγε στην Αλεξάνδρεια της Αιγύπτου, όπου είχε εγκατασταθεί ο μεγαλύτερος αδελφός του Κίμωνας. Εκεί φοίτησε στο Παράρτημα της Εμπορικής Σχολής Πιζιέ (Γαλλικά: École Pigier - Paris), απ' όπου πήρε το δίπλωμά του τον Ιανουάριο του 1915. Διέκοψε για οκτώ μήνες (Ιούλιος 1913 -Φεβρουάριος 1914) τις σπουδές του στην Αλεξάνδρεια για να καταταγεί εθελοντής στον Ελληνοβουλγαρικό Πόλεμο (12ος λόχος/6ο Τάγμα Κατοχής Ευζώνων). Μετά την ολοκλήρωση των σπουδών του κατετάγη εκ νέου στον Στρατό την 29η Ιανουαρίου 1915 (24ο Σύνταγμα Πεζικού/VIII Μεραρχία). Απολύθηκε από τον Στρατό στα τέλη Δεκεμβρίου του 1919, μετά από τρεις στρατεύσεις (29.1.1915 έως 6.4.1915, 11.9.1915 έως 8.7.1916 και 20.3.1918 έως 26.12.1919).
Σε ηλικία 22 ετών περίπου, ο Ορέστης Τσακαλώτος ξεκίνησε μια επιχείρηση βυρσοδεψίας στην Πρέβεζα, αλλά λόγω των συνεχών στρατεύσεών του αναγκάστηκε να την εγκαταλείψει. Από το 1920 περίπου και μέχρι το 1976 σταδιοδρόμησε ως έμπορος (κυρίως αλεύρων) και εκτελωνιστής. Διετέλεσε επί σειρά ετών πρόεδρος του Εμπορικού Συλλόγου Πρέβεζας και Εκκλησιαστικός Επίτροπος του Μητροπολιτικού Ναού του Αγίου Χαραλάμπους Πρεβέζης. Στη διάρκεια του Ελληνοϊταλικού Πολέμου του 1940-1941 και παρά τους συνεχείς και πολυάριθμους ιταλικούς βομβαρδισμούς, παρέμεινε στο λιμάνι της Πρέβεζας, όπου είχε το εκτελωνιστικό του γραφείο, εκτελώντας τα καθήκοντά του για την απρόσκοπτη τροφοδοσία του Μετώπου του Πολέμου και της Ηπείρου γενικότερα. Κατά την Κατοχή διετέλεσε μέλος της Κεντρικής Επιτροπής της Πρέβεζας του Διεθνούς Ερυθρού Σταυρού για την κατανομή και προώθηση των εφοδίων του. Τον Νοέμβριο του 1976 και σε ηλικία 83 ετών σταμάτησε την εμπορική του δραστηριότητα, λόγω γήρατος. Απέστειλε, τότε, σχετικές ενημερωτικές και ευχαριστήριες επιστολές στα σωματεία με τα οποία επί μία πεντηκονταετία και πλέον συνεργάστηκε άψογα και αμοιβαία επωφελώς. Σώζονται επιστολές του προς τα Σωματεία Αρτοποιών, Εργατών Λιμένος, Εργατών Ξηράς, Εμπορικό Σύλλογο, Σύλλογο Παντοπωλών, κ.ά.
Παντρεύτηκε τη Βιργινία, το γένος Μιχάλη, και απέκτησαν δύο παιδιά: τον Ιωάννη και την Αθηνά. Απεβίωσε το 1987, σε ηλικία 94 ετών, στην Πρέβεζα.
Κοινωνική & Πολιτική Δράση
Το 1929 εκλέχθηκε Δημοτικός Σύμβουλος της πλειοψηφίας με τον υποψήφιο Δήμαρχο Πρέβεζας Ιωάννη Μ. Ρέντζο. Υπηρέτησε το Δημοτικό Συμβούλιο του Δήμου Πρέβεζας από τον Σεπτέμβριο του 1929 μέχρι τον Φεβρουάριο του 1933. Μετά τον αιφνίδιο θάνατο του δημάρχου, το Δημοτικό Συμβούλιο τον εξέλεξε την 1η Μαρτίου 1933, κατά πλειοψηφία, νέο δήμαρχο της Πρέβεζας, θέση την οποία υπηρέτησε μέχρι τον Φεβρουάριο του 1934. Στη σύντομη δημαρχιακή του θητεία καθιέρωσε, από τον Μάιο του 1933, την ολοκληρωτική ανάπαυση καθ' όλη την ημέρα της Κυριακής για τους εμπόρους και παντοπώλες. Τον Ιούνιο του 1933 επιδίωξε τη σύσταση της Φιλαρμονικής Μουσικής Πρεβέζης ως Νομικού προσώπου. Τον Αύγουστο του ίδιου χρόνου εξωραΐστηκε ο Δημοτικός Κήπος της Βρυσούλας και άλλοι δημοτικοί χώροι. Τον Οκτώβριο του 1933 εγκρίθηκε η καθιέρωση της ημέρας επετείου της απελευθέρωσης της πόλης (21ης Οκτωβρίου 1912) ως τοπικής εορτής και αργίας.
thumb|320 px| Το Δημαρχιακό Μέγαρο της Πρέβεζας που κτίστηκε επί δημαρχίας Ορέστη Τσακαλώτου Τον Απρίλιο του 1941 διορίστηκε μέλος της νέας Διοικούσας Επιτροπής του Δήμου Πρέβεζας, θέση από την οποία παραιτήθηκε τον Αύγουστο του 1943. Την 8η Μαΐου 1968 διορίστηκε αντιδήμαρχος και μέλος του Δημοτικού Συμβουλίου Πρέβεζας, θέση από την οποία παραιτήθηκε την 23.10.1970. Την 17 Ιουλίου 1971 και σε ηλικία 78 ετών διορίστηκε Δήμαρχος Πρέβεζας, αποδεχόμενος την πρόταση από ενδιαφέρον προς τη γενέτειρά του, θεωρώντας την ακόμη και ως υποχρέωση και δέσμευση. Δημοτικοί Σύμβουλοι προτάθηκαν και εγκρίθηκαν έμπειροι και έγκριτοι πολίτες της Πρέβεζας: Γεώργιος Νταλαμάγκας, Γεώργιος Καβάγιας, Σπύρος Λαϊνάς, Πίδας Βασιλάς, Διονύσης Φραντζής και Ιωάννης Συνέσιος. Στη διάρκεια της δεύτερης θητείας του ως δημάρχου Πρέβεζας, επανίδρυσε τη Δημοτική Βιβλιοθήκη Πρέβεζας, ως Νομικό πρόσωπο, θεμελιώθηκε (19.1.1969) το Κρατικό Νοσοκομείο της Πρέβεζας, κατασκευάστηκε το 1973 το Ηρώο Πεσόντων Πρεβεζάνων και τοποθετήθηκε στον ίδιο χώρο το άγαλμα της Ελευθερίας του γνωστού γλύπτη Βάσου Καπάνταη, έθεσε ο ίδιος τη βάση για την ύδρευση της πόλης από τις πηγές Αγίου Γεωργίου του ποταμού Λούρου, ανεγέρθηκε –με τις δικές του αποφασιστικές ενέργειες και χρησιμοποιώντας τήν για το σκοπό αυτό δωρεά της Πρεβεζάνας ευεργέτιδας – και ολοκληρώθηκε το Δημαρχιακό Μέγαρο (θεμελιώθηκε στις 10.2.1972 και παραδόθηκε στις 15.9.1974), κατασκευάστηκαν τα νέα Δημοτικά Σφαγεία στη θέση Άγιος Θωμάς, ιδρύθηκε η Βιομηχανική Ζώνη της Πρέβεζας, κ.ά.
Διακρίσεις
Στις 25 Ιανουαρίου του 1963 απονεμήθηκε στον Ορέστη Τσακαλώτο ο «Ταξιάρχης του Τάγματος των Ορθοδόξων Σταυροφόρων του Παναγίου Τάφου» από τον Πατριάρχη Ιεροσολύμων Βενέδικτο και παρέλαβε τον σχετικό Χρυσού Σταυρό μετά στέμματος και στεφάνου.
Βιβλιογραφικές παραπομπές
Κατηγορία:Δήμαρχοι Πρέβεζας Κατηγορία:Έμποροι Κατηγορία:Οικογένεια Τσακαλώτου
Το Δίκτυο
Η ταινία Το Δίκτυο (αγγλ. Network) είναι δράμα παραγωγής 1976, σε σκηνοθεσία Σίντνεϊ Λουμέτ και σενάριο Πάντι Τσαγιέφσκι. Θέμα της ταινίας είναι η επιρροή των μέσων μαζικής ενημέρωσης στη ζωή των ανθρώπων και τις αξίες και τα ιδανικά που θυσιάζονται στο βωμό της ακροαματικότητας. Πρωταγωνιστές της ταινίας είναι ο Γουίλιαμ Χόλντεν, η Φέι Ντάναγουεϊ, ο Πίτερ Φιντς, ο Ρόμπερτ Ντυβάλ και η Μπίατρις Στρέιτ.
Η ταινία προτάθηκε για 10 βραβεία Όσκαρ και κέρδισε τέσσερα: Όσκαρ Α' Ανδρικού Ρόλου για τον Πίτερ Φιντς, Όσκαρ Α' Γυναικείου Ρόλου για τη Φέι Ντάναγουεϊ, Όσκαρ Β' Γυναικείου Ρόλου για τη Μπίατρις Στρέιτ και Όσκαρ Πρωτότυπου Σεναρίου για τον Πάντι Τσαγιέφσκι. Το σενάριο του Τσαγιέφσκι έλαβε την 6η θέση στη λίστα με τα καλύτερα κινηματογραφικά σενάρια όλων των εποχών έπειτα από ψηφοφορία του συλλόγου σεναριογράφων Αμερικής, ενώ το 2000 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Υπόθεση
Ο Χάουαρντ Μπίαλ (Πίτερ Φιντς), εκφωνητής του δελτίου ειδήσεων για το αμερικανικό κανάλι UBS, πληροφορείται για την απόλυσή του από το φίλο του Μαξ Σουμάχερ (Γουίλιαμ Χόλντεν). Η ακροαματικότητα του δελτίου του έχει αρχίσει από καιρό να φθίνει και ο νέος πρόεδρος του καναλιού Φρανκ Χάκετ (Ρόμπερτ Ντιβάλ) πιστεύει ότι πρέπει να αντικατασταθεί από κάποιον νεότερο. Έτσι ο Μπίαλ έχει στη διάθεση του δυο εβδομάδες για να αφήσει το κανάλι. Τα δεδομένα όμως αλλάζουν όταν ο Μπίαλ πληροφορώντας το κοινό για την απόλυσή του, αποκαλύπτει ότι πρόκειται να αυτοκτονήσει στον αέρα αφότου εκφωνήσει το τελευταίο του δελτίο για το UBS. Μετά απ'αυτό η απόλυσή του είναι άμεση και μόνο μετά από την παράκληση του Σουμάχερ επιστρέφει για μια ακόμη φορά για να αποχαιρετήσει το κοινό του. Ο Μπίαλ ξεσπάει μπροστά στις κάμερες κι ακροαματικότητα του δελτίου αρχίσει να παίρνει την ανιούσα. Σύντομα η υπεύθυνη του ψυχαγωγικού τμήματος του καναλιού, η φιλόδοξη Νταϊάνα Κρίστενσεν (Φέι Ντάναγουεϊ) αποφασίζει να εκμεταλλευτεί τα ξεσπάσματα του Μπίαλ στο γυαλί (ο οποίος έχει πλέον δικό του πρόγραμμα το "Howard Beale Show", όπου αυτοαποκαλείται Τρελός Προφήτης) προτείνοντας τη συγχώνευση του ψυχαγωγικού τμήματος με το ειδησιογραφικό, μια μανούβρα που πρόκειται να αποφέρει τραγικές συνέπειες στο βωμό της ακροαματικότητας.
Πληροφορίες παραγωγής
Ο σεναριογράφος της ταινίας Πάντι Τσαγιέφσκι εμπνεύστηκε για τη συγγραφή της υπόθεσης της ταινίας από την σε απευθεία μετάδοση αυτοκτονία της δημοσιογράφου Κριστίν Τσάμπανκ, δυο χρόνια πριν. Πηγή έμπνευσης για τη δημιουργία του ρόλου της Νταϊάνα Κρίστενσεν αποτέλεσε η διευθύντρια προγράμματος του καναλιού NBC.
Η παραγωγή της ταινίας έγινε από τον Χάουαρντ Γκότφριντ. Ο Τσαγιέφσκι και ο Γκότφριντ είχαν φτάσει σε συμβιβασμό με τη United Artists μετά από μια δικαστική διαμάχη που κράτησε αρκετό καιρό, καθώς η εταιρία παραγωγής είχε πουλήσει την προηγούμενή τους ταινία στο κανάλι ABC σε πακέτο με ένα άλλο φιλμ αμφιβόλου ποιότητας. Το 1976 οι δυο άνδρες είχαν λύσει τις διαφορές τους με την United Artists και υπέγραψαν συμβόλαιο συνεργασίας με την εταιρία για τη δημιουργία της ταινίας Το Δίκτυο. Όταν όμως οι υπεύθυνοι της United Artists διάβασαν το σενάριο αρνήθηκαν να συμβάλλουν στην παραγωγή της ταινίας, έχοντας κρίνει ότι επρόκειτο για κάτι το σκανδαλώδες. Οι Τσαγιέφσκι και Γκότφριντ τότε απευθύνθηκαν στην MGM που συμφώνησε να συμβάλλει στη χρηματοδότηση της ταινίας. Οι υπεύθυνοι της United Artists άλλαξαν όμως γνώμη αργότερα, αποφασίζοντας να αναλάβουν την παραγωγή μαζί με την MGM. Τέσσερα χρόνια αργότερα η MGM επρόκειτο να αγοράσει τη United Artists μετά την παταγώδη αποτυχία της ταινίας Η Πύλη της Δύσεως (Heaven's Gate, 1980) του Μάικλ Τσιμίνο.
Το τιμόνι της σκηνοθεσίας ανέλαβε ο Σίντνεϊ Λουμέτ σκηνοθέτης επίσης των Οι 12 Ένορκοι (Twelve Angry Men, 1957), Μακρύ Ταξίδι Μέσα στη Νύχτα (Long Day's Journey Into The Night, 1962), Ο Ενεχυροδανειστής (The Pawnbroker, 1964), Σέρπικο (Serpico, 1973) και Σκυλίσια μέρα (Dog Day Afternoon, 1975)''.
Για το ρόλο του Μαξ Σουμάχερ ο Λουμέτ πόνταρε σε δύο ηθοποιούς: τον Γκλεν Φορντ και το Γουίλιαμ Χόλντεν, με τον Χόλντεν να επικρατεί λόγω της πρόσφατης επιτυχίας της ταινίας Ο Πύργος της Κολάσεως (The Towering Inferno, 1973). Ενώ για το ρόλο της φιλόδοξης Νταϊάνα Κρίστενσεν επελέγη η Φέι Ντάναγουεϊ.
Υποδοχή
Η ταινία έκανε πρεμιέρα στις αμερικανικές κινηματογραφικές αίθουσες τον Νοέμβριο του 1976 κατακτώντας κοινό και κριτικούς (όλους εκτός από τη δύσκολη Πωλίν Κάελ ). Έχοντας ως προϋπολογισμό 3.8 εκατομμύρια δολάρια η ταινία έκανε εισπράξεις της τάξης των 23.6 εκατομμυρίων δολαρίων παγκοσμίως.
Βραβεία
Οι υποψηφιότητες για τα βραβεία όσκαρ ανακοινώθηκαν τον Ιανουάριο του 1977 και Το Δίκτυο έλαβε 10. Ο Φιντς, η Ντάναγουεϊ κι ο Λουμέτ είχαν σαρώσει τις Χρυσές Σφαίρες και η ταινία συμπεριλαμβανόταν στα φαβορί για το Όσκαρ Καλύτερης Ταινίας σε μια από τις καλύτερες χρονιές για την ιστορία του κινηματογράφου, με μια λίστα υποψηφίων που εκτός από το Δίκτυο περιλάμβανε και τα: Όλοι οι Άνθρωποι του Προέδρου (All The President's Men), Ο Ταξιτζής (Taxi Driver) και Ρόκι: Τα χρυσά Γάντια (Rocky). Το Όσκαρ Καλύτερης Ταινίας καθώς και τα τεχνικά βραβεία πήγαν στον Ρόκι, ενώ το Δίκτυο σάρωσε τα ερμηνευτικά με τις νίκες των Φέι Ντάναγουεϊ, Πίτερ Φιντς και Μπίατρις Στρέιτ. Ήταν η δεύτερη φορά στην ιστορία του θεσμού που μια ταινία κέρδιζε τρία ερμηνευτικά όσκαρ (προηγήθηκαν τα τρία Όσκαρ που έλαβε το Λεωφορείον ο Πόθος (A Streetcar Named Desire) το 1951, για τις ερμηνείες των Βίβιαν Λι, Καρλ Μάλντεν και Κιμ Χάντερ), επίσης ήταν η πρώτη φορά στην οποία βραβεύτηκε ερμηνεία μετά θάνατον (ο Πίτερ Φιντς νικητής του Όσκαρ Α' Ανδρικού Ρόλου είχε πεθάνει 2 μήνες πριν). Η εμφάνιση της Μπίατρις Στρέιτ, στην οποία πήγε το Όσκαρ Β' Γυναικείου Ρόλου, έχει διάρκεια 5 λέπτα και 40 δεπτερόλεπτα κι είναι η πιο σύντομη που έχει βραβευτεί ποτέ.
Βραβεία Ακαδημίας Κινηματογράφου (Όσκαρ)
Βράβευση:
Υποψηφιότητα:
Άλλα Βραβεία: Χρυσές Σφαίρες Βράβευση:
Βραβεία BAFTA Βράβευση:
Διαχρονικότητα
Η ταινία κατέλαβε την 66η θέση στη λίστα με τις καλύτερες όλων των εποχών που θεσπίστηκε από το Αμερικανικό Ινστιτούτο Κινηματογράφου το 1998. Δέκα χρόνια αργότερα όταν επανελήφθη η ψηφοφορία η ταινία σκαρφάλωσε στην 64η θέση.
Εξωτερικοί σύνδεσμοι
Κατηγορία:Ταινίες του 1976 Κατηγορία:Ταινίες παραγωγής Metro-Goldwyn-Mayer Δ Κατηγορία:Αμερικανικές δραματικές κωμικές ταινίες Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αμερικανικές σατιρικές ταινίες Κατηγορία:Ταινίες παραγωγής United Artists Κατηγορία:Αμερικανικές ταινίες μαύρης κωμωδίας Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Διοίκηση επιχειρησιακών διεργασιών
Η Διοίκηση Επιχειρησιακών Διεργασιών (ΔΕΔ) είναι μια διοικητική προσέγγιση εστιασμένη στην ευθυγράμμιση όλων των τμημάτων ενός οργανισμού σύμφωνα με τα θέλω και τις ανάγκες των πελατών του. Είναι στην ουσία, μια προσέγγιση του Ολοκληρωτικού Μάνατζμεντ, το οποίο προωθεί την επιχειρησιακή αποτελεσματικότητα και αποδοτικότητα, καθώς επιδιώκει την ύπαρξη καινοτομιών, ευελιξίας και ολοκλήρωσης με τη χρήση της τεχνολογίας. Η Διοίκηση Επιχειρησιακών Διεργασιών έχει ως στόχο τη συνεχή βελτιστοποίηση των διεργασιών που πραγματοποιούνται σε μια επιχείρηση. Θα μπορούσε επομένως να περιγραφεί ως η διαδικασία τελειοποίησης των διεργασιών. Είναι σημαντικό να τονίσουμε ότι η ΔΕΔ δίνει στους οργανισμούς την ικανότητα να διαφοροποιούνται από την παραδοσιακή και τυποποιημένη λειτουργία τους, σύμφωνα με την οποία υπάρχει μια συγκεκριμένη και απόλυτα καθορισμένη διοικητική ιεραρχία σε όλα τα τμήματα της κάθε επιχείρησης.
Επισκόπηση
Μια επιχειρησιακή διεργασία αποτελείται από μια σειρά, είτε από ένα δίκτυο που εμπεριέχει δραστηριότητες, οι οποίες προσθέτουν αξία, παρουσιασμένες με τον ιδανικό τρόπο, είτε σε σχέση με τον ρόλο που έχουν, είτε σχεδιασμένες από τα στελέχη μιας επιχείρησης, ώστε σκόπιμα να επιτύχουν τον κοινό επιχειρησιακό στόχο τους. Αυτές οι διεργασίες είναι κρίσιμες για οποιονδήποτε οργανισμό : είναι πιθανό να οδηγήσουν σε κέρδη και συχνά αντιπροσωπεύουν ένα σημαντικό ποσοστό από τα κόστη. Ως μια επιχειρησιακή προσέγγιση, η ΔΕΔ θεωρεί πως οι διεργασίες πρέπει να είναι στρατηγικές πλευρές ενός οργανισμού, οι οποίες είναι σημαντικό να είναι κατανοητές, να μπορούν να διαχειρίζονται και να βελτιώνονται, ώστε να μεταφέρεται η προστιθέμενη αξία των προϊόντων και των υπηρεσιών στους πελάτες. Αυτή η θεμελίωση μοιάζει ιδιαίτερα με αυτήν των μεθοδολογιών του Ολοκληρωμένου Ποιοτικού Μάνατζμεντ και της Συνεχούς Βελτίωσης Διεργασιών. Η ΔΕΔ προχωρά ένα βήμα παραπέρα, εξηγώντας πως αυτή η προσέγγιση μπορεί να υποστηριχθεί ή να υλοποιηθεί μέσω της τεχνολογίας, ώστε να εξασφαλιστεί η βιωσιμότητα της τεχνοκρατικής προσέγγισης σε εποχές γεμάτες άγχος και έντονες αλλαγές. Στην πραγματικότητα, η ΔΕΔ είναι μια προσέγγιση που ενσωματώνει σε έναν οργανισμό την ικανότητα να προσαρμόζεται στις αλλαγές – την ανθρώπινη, αλλά και την τεχνολογική. Αυτό φαίνεται και από πολλά άρθρα που αναφέρονται στη ΔΕΔ και τα οποία συχνά συζητούν για αυτήν μέσα από δυο διαφορετικές οπτικές : η πρώτη αφορά τους ανθρώπους και η δεύτερη την τεχνολογία.
Η ιδέα της επιχειρησιακής διεργασίας είναι τόσο παραδοσιακή όσο και οι έννοιες των δραστηριοτήτων, των τμημάτων, της παραγωγής και των εκροών. Η σύγχρονη διοικητική και προοδευτική προσέγγιση, με τους πιο επίσημους ορισμούς και μαζί με την τεχνική μοντελοποίηση, υπάρχει γενικά από το 1990. Σημειώνεται πως στην κοινωνία της τεχνολογίας των πληροφοριών, ο όρος της επιχειρησιακής διεργασίας χρησιμοποιείται συχνά ως συνώνυμο της διαχείρισης των ενδιάμεσων διαδικασιών ή της ενοποίησης διάφορων εφαρμογών λογισμικού σε δραστηριότητες. Αυτή η οπτική όμως μπορεί να είναι υπερβολικά κατασταλτική.
Παρόλα αυτά το βασικότερο στη ΔΕΔ στο οποίο και εστιάσαμε ήταν ο αυτοματισμός που επιτυγχάνεται στις επιχειρησιακές διεργασίες με τη χρήση της τεχνολογίας των πληροφοριών, η οποία έχει επεκταθεί προκειμένου να ενοποιούνται διεργασίες καθοδηγούμενες από άτομα και στις οποίες η ανθρώπινη επίδραση συμμετέχει σε σειριακή, είτε παράλληλη μορφή με τη χρησιμοποίηση της τεχνολογίας. Για παράδειγμα, στα συστήματα ροής εργασίας, όταν τα ατομικά βήματα σε μια επιχειρησιακή διαδικασία απαιτούν την ανθρώπινη διαίσθηση ή κρίση για να εκτελεστούν, αυτά τα βήματα ανατίθενται στα κατάλληλα μέλη της επιχείρησης.
Πολλές προοδευτικές μορφές, όπως αυτή της διοίκησης της ανθρώπινης επίδρασης στις διεργασίες είναι αρκετά πολύπλοκες λόγω της αλληλεπίδρασης μεταξύ των εργαζομένων και εξαιτίας των απαιτήσεων που δημιουργούνται σε μια δραστηριότητα που πραγματοποιούν σαν ομάδα εργασίας. Σε αυτή την περίπτωση, πολλοί άνθρωποι και συστήματα αλληλεπιδρούν σε μια δομή και μερικές φορές με απολύτως δυναμικούς τρόπους, ώστε να ολοκληρώσουν μια ή περισσότερες συναλλαγές.
Εξαιτίας του γεγονότος ότι η ΔΕΔ επιτρέπει στους οργανισμούς να αποσπούν τις επιχειρησιακές διεργασίες από την τεχνολογική υποδομή, αυτό πλέον ξεπερνά την αυτοματοποίηση των επιχειρησιακών διαδικασιών (με λογισμικό) ή την επίλυση των προβλημάτων της επιχείρησης (σε σουίτα). Η ΔΕΔ δίνει την ικανότητα στις επιχειρήσεις να ανταποκρίνονται στις μεταβολές όσον αφορά τους πελάτες, την αγορά και κανονίζει τις απαιτήσεις γρηγορότερα από τους ανταγωνιστές της, δημιουργώντας έτσι ανταγωνιστικό πλεονέκτημα.
Πλέον η τεχνολογία του 2010 έχει επιτρέψει τη συσχέτιση της ΔΕΔ με άλλες μεθοδολογίες, όπως αυτή που χρησιμοποιεί η Six Sigma. Τα εργαλεία της ΔΕΔ επιτρέπουν στους χρήστες να:
Αυτό μεταφέρει μαζί του το όφελος του να είσαι ικανός να προσομοιώνεις αλλαγές σε επιχειρησιακές διεργασίες βασισμένες σε δεδομένα της πραγματικής ζωής (όχι σε υποθετικές γνώσεις). Επιπλέον, η σύνδεση της ΔΕΔ με τη βιομηχανία μεθοδολογιών επιτρέπει στους χρήστες να εξορθολογίζουν συνεχώς και να βελτιστοποιούν τη διαδικασία, ώστε να εξασφαλίζουν ότι αυτή είναι εναρμονισμένη ακριβώς με τις ανάγκες της αγοράς.
Ο κύκλος ζωής της ΔΕΔ
Οι δραστηριότητες της διοίκησης των επιχειρησιακών διεργασιών μπορούν να ομαδοποιηθούν σε πέντε κατηγορίες, οι οποίες είναι αυτή του σχεδιασμού, της μοντελοποίησης, της εκτέλεσης, του ελέγχου και της βελτιστοποίησης.
right|150px
Σχεδιασμός
Ο σχεδιασμός των διεργασιών περικλείει ταυτόχρονα την ταυτοποίηση των ήδη υπαρχόντων διεργασιών, καθώς και τη σχεδίαση των νέων και υπό δημιουργία διεργασιών. Στις περιοχές εστίασης περιλαμβάνονται η παρουσίαση των ροών των διαδικασιών, τα άτομα που συμμετέχουν σε αυτές, οι προειδοποιήσεις και οι ανακοινώσεις, οι κλιμακώσεις, οι Τυποποιημένες Διαδικασίες Λειτουργίας, η Υπηρεσία με Συμφωνίες Επιπέδου και η δραστηριότητα παράδοσης των μηχανισμών.
Ο σωστός σχεδιασμός μειώνει των αριθμό των προβλημάτων που μπορεί να δημιουργηθούν πάνω στο χρόνο ζωής της διεργασίας. Ο σκοπός αυτού του βήματος είναι να εξασφαλιστεί ότι ο σωστός και επαρκής θεωρητικός σχεδιασμός έχει προετοιμαστεί, ανεξάρτητα από το αν οι υπάρχουσες διεργασίες έχουν μελετηθεί ή όχι.
Μοντελοποίηση
Η μοντελοποίηση παίρνει τον θεωρητικό αυτό σχεδιασμό και συστήνει συνδυασμούς διάφορων συντελεστών (π.χ., αλλαγές στο ενοίκιο είτε στο κόστος των υλικών, οι οποίες αποφασίζουν με ποιον τρόπο θα λειτουργήσει κάθε διεργασία κάτω από αυτές τις συνθήκες).
Επίσης, συμπεριλαμβάνει την ενεργοποίηση της «τι θα γίνει- εάν» ανάλυσης στις διαδικασίες : "Τι θα γίνει εάν έχω το 75% των εισροών για να πραγματοποιήσω την ίδια δραστηριότητα; "Τι θα γίνει εάν θέλω να κάνω την ίδια εργασία για το 80% του τρέχοντος κόστους;".
Εκτέλεση
Ένας από τους τρόπους με τους οποίους μπορούμε να αυτοματοποιήσουμε τις διεργασίες είναι να αναπτυχθεί, είτε να αγορασθεί μια εφαρμογή λογισμικού, η οποία θα εκτελεί τα απαιτούμενα βήματα της διεργασίας. Ωστόσο, πρακτικά, αυτές οι εφαρμογές σπάνια εκτελούν όλα τα βήματα μια διαδικασίας με ακρίβεια ή ολοκληρωμένα. Μια άλλη προσέγγιση είναι να χρησιμοποιηθεί ένας συνδυασμός λογισμικού και ανθρώπινης παρέμβασης. Ωστόσο, αυτή η προσέγγιση είναι πιο πολύπλοκη και καθιστά δύσκολη την τεκμηρίωση της διεργασίας.
Ως μια ανταπόκριση σε αυτά τα προβλήματα, το λογισμικό έχει αναπτυχθεί τόσο που καθιστά δυνατή την ολοκληρωτική επιχειρησιακή διεργασία (έχοντας αναπτυχθεί μέσα σε μια δραστηριότητα σχεδίασης της διεργασίας), ώστε να ορίζεται μέσα σε μια γλώσσα υπολογιστή, η οποία μπορεί να εκτελεστεί κατευθείαν από τον υπολογιστή. Το σύστημα έτσι κι αλλιώς θα χρησιμοποιήσει τις υπηρεσίες σε συνδεδεμένες εφαρμογές για να εκτελέσει τις επιχειρησιακές λειτουργίες (π.χ. υπολογισμός ενός ανταποδοτικού πλάνου για ένα δάνειο), είτε όταν ένα βήμα είναι τόσο περίπλοκο για να αυτοματοποιηθεί μπορεί να ζητήσει κάποιες ανθρώπινες εισροές. Συγκρίνοντας τις παραπάνω προσεγγίσεις, απευθείας η εκτέλεση του ορισμού μιας διαδικασίας μπορεί να γίνει ακόμη πιο απλή και επομένως πολύ πιο εύκολη, ώστε να βελτιωθεί. Ωστόσο, η αυτοματοποίηση ενός ορισμού μιας διεργασίας απαιτεί ευέλικτη και περιεκτική υποδομή, η οποία τυπικά, αποκλείει την εφαρμογή αυτών των συστημάτων σε ένα κληροδοτημένο περιβάλλον τεχνολογίας της πληροφορίας.
Οι κανόνες της επιχείρησης χρησιμοποιούνταν από συστήματα για να παρέχουν ορισμούς που διέπουν την επιχειρησιακή συμπεριφορά, έτσι και μια επιχειρησιακή μηχανή κανόνων μπορεί να χρησιμοποιηθεί για να εκτελεί τις διεργασίες και να οδηγεί στις αποφάσεις.
Έλεγχος
Ο έλεγχος περιλαμβάνει τον εντοπισμό των επιμέρους διαδικασιών, ώστε οι πληροφορίες σχετικά με την κατάσταση τους να μπορούν εύκολα να διαπιστωθούν, καθώς επίσης μπορούν να παρέχονται και στατιστικά στοιχεία σχετικά με τις επιδόσεις ενός ή περισσότερων διαδικασιών. Ένα παράδειγμα της παρακολούθησης είναι να μπορούν να προσδιορίσουν την κατάσταση της παραγγελίας του πελάτη (π.χ. παραγγελία έφθασε, παραγγελία εν αναμονή, τιμολόγιο προς πληρωμή), έτσι ώστε τα προβλήματα κατά τη λειτουργία της να εντοπίζονται και να διορθώνονται.
Ο βαθμός ελέγχου εξαρτάται από το τι πληροφορίες η επιχείρηση θέλει να αξιολογήσει και να αναλύσει και πώς οι επιχειρήσεις θέλει να παρακολουθούνται, σε πραγματικό χρόνο, σχεδόν σε πραγματικό χρόνο ή ad-hoc. Εδώ, ο έλεγχος της επιχειρηματικής δραστηριότητας επεκτείνει και να διευρύνει τα εργαλεία παρακολούθησης που παρέχονται γενικά από BPMS.
Η διαδικασία εξόρυξης είναι μια συλλογή μεθόδων και εργαλείων που σχετίζονται με τη διαδικασία παρακολούθησης. Ο στόχος της διαδικασίας εξόρυξης είναι να αναλύσει αρχεία καταγραφής συμβάντων που εξάγονται μέσω του ελέγχου της διαδικασίας και να τις συγκρίνουν με ένα πρωταρχικό μοντέλο διαδικασίας. Η διαδικασία εξόρυξης επιτρέπει στους ειδικούς αναλυτές να εντοπίζουν τις αποκλίσεις μεταξύ της πραγματικής εκτέλεσης της διαδικασίας και του μοντέλου, έτσι ώστε να μπορούν να αναλύσουν τα σημεία συμφόρησης.
Βελτιστοποίηση
Η διαδικασία βελτιστοποίησης περιλαμβάνει την ανάκτηση πληροφοριών για την απόδοση της διαδικασίας από το στάδιο εκπόνησης μοντέλων ή από το στάδιο της παρακολούθησης. Γίνεται ο προσδιορισμός των δυνητικών ή πραγματικών εμποδίων και με τις υφιστάμενες δυνατότητες για εξοικονόμηση κόστους ή και άλλες βελτιώσεις. Στη συνέχεια, πραγματοποιείται η εφαρμογή αυτών των βελτιώσεων στο σχεδιασμό της διαδικασίας. Συνολικά, αυτό δημιουργεί μεγαλύτερη αξία για την επιχείρηση.
Στην πράξη
thumb|360px|Example of Business Process Management (BPM) Service Pattern: This pattern shows how business process management (BPM) tools can be used to implement business processes through the orchestration of activities between people and systems.
Αν και τα βήματα μπορούν να θεωρηθούν ως ένας κύκλος, οικονομικού ή χρονικού χαρακτήρα είναι πιθανό να περιορίσουν τη διαδικασία σε λίγες μόνο επαναλήψεις. Αυτό συμβαίνει συχνά όταν ένας οργανισμός χρησιμοποιεί την προσέγγιση για βραχυπρόθεσμους και μεσοπρόθεσμους στόχους αντί να προσπαθήσει να αλλάξει την ήδη υπάρχουσα οργανωτική κουλτούρα. Πραγματικές επαναλήψεις είναι δυνατές μόνο με τη συνεργασία και την προσπάθεια των συμμετεχόντων της διαδικασίας. Στην πλειονότητα των οργανισμών, η πολυπλοκότητα απαιτεί τεχνολογία ευρείας διάδοσης για την υποστήριξη των συμμετεχόντων της διαδικασίας σε αυτές τις καθημερινές προκλήσεις της διαχείρισης της διαδικασίας.
Μέχρι σήμερα, πολλές οργανώσεις συχνά ξεκινούν ένα έργο ΔΕΔ ή πρόγραμμα με στόχο τη βελτιστοποίηση μιας περιοχής που έχει χαρακτηριστεί ως ένας χώρος για βελτίωση.
Στον χρηματοπιστωτικό τομέα, η ΔΕΔ είναι κρίσιμης σημασίας για να βεβαιωθούν ότι το σύστημα παρέχει ποιοτικές υπηρεσίες με παράλληλη διατήρηση κανονιστικής συμμόρφωσης.
Επί του παρόντος, τα διεθνή πρότυπα για την κάθε δραστηριότητα περιορίζονται μόνο στην αίτηση για τη χορήγηση ΑΜ σε τομείς τους και ISO / IEC 15944 που καλύπτουν τις λειτουργικές πτυχές της επιχείρησης. Ωστόσο, ορισμένες εταιρείες με την κουλτούρα των βέλτιστων πρακτικών χρησιμοποιούν τυποποιημένες διαδικασίες λειτουργίας για τη ρύθμιση των επιχειρησιακών τους διαδικασιών. Άλλα πρότυπα που επί του παρόντος βοηθούν στην εκτέλεση των εργασιών τη ΔΕΔ είναι (BPMN, Επιχειρησιακή Αρχιτεκτονική, Επιχειρηματικό Κίνητρο Μοντέλο).
Παραπομπές
Κατηγορία:Διοίκηση Επιχειρήσεων Κατηγορία:Διοίκηση πόρων πληροφορικής
Ρουμανικό Κοιμητήριο του Σουλτσμάτ
Το Ρουμανικό Κοιμητήριο του Σουλτσμάτ (γαλλικά: Cimetière roumain de Soultzmatt) είναι ιστορικό μνημείο ευρισκόμενο στο Σουλτσμάτ, εντός του νομού του Άνω Ρήνου, στη Γαλλία.
Ιστορία
Το κοιμητήριο και το μνημείο του κατηγοριοποιήθηκαν ως ιστορικά μνημεία το 2017. Ως αποτέλεσμα της εποχής ανέγερσής του, έχει λάβει, επίσης, την Ένδειξη «Κληρονομιά του 20ού αιώνα».
Παραπομπές
Κατηγορία:Ιστορικά μνημεία στον Άνω Ρήνο Κατηγορία:Ιστορικά μνημεία κατηγοριοποιημένα το 2017 Σουλτσματ Σουλτσματ
Πύργος (αποσαφήνιση)
Η λέξη Πύργος μπορεί να αναφέρεται στα:
Πύργοι
Πύργοι είναι ο πληθυντικός τού πύργου.
Γεωγραφικοί προσδιορισμοί
Κατηγορία:Αποσαφηνίσεις ελληνικών τοπωνυμίων
Τανυστής καμπυλότητας Riemann
Στο μαθηματικό πεδίο της διαφορικής γεωμετρίας, ο τανυστής καμπυλότητας Ρίμαν (ή τανυστής Ρίμαν–Κρίστοφελ) από τους Μπέρναρντ Ρίμαν και Έλβιν Μπρούνο Κριστόφελ, είναι ο πιο συνηθισμένος τρόπος για να εκφραστεί η καμπυλότητα στις πολλαπλότητες Ρίμαν. Αυτός συσχετίζει έναν τανυστή σε κάθε σημείο της πολλαπλότητας του Ρίμαν (π.χ. ένα τανυστικό πεδίο), που μετράει την επέκταση στην οποία ο μετρικός τανυστής δεν είναι τοπικά ισομετρικός σε ένα Ευκλείδιο χώρο. Ο τανυστής καμπυλότητας μπορεί επίσης να προσδιοριστεί για κάθε ψευδο-πολλαπλότητα Ρίμαν, ή κάθε πολλαπλότητα που έχει μία ομοπαραλληλική σύνδεση. Είναι κεντρικό μαθηματικό εργαλείο στη θεωρία της γενική σχετικότητας, τη μοντέρνα θεωρία της βαρύτητας, και η καμπυλότητα του χωροχρόνου στη θεωρία είναι παρατηρήσιμη μέσω της εξίσωσης της γεωδαισιακής απόκλισης. Ο τανυστής καμπυλότητας αντιπροσωπεύει την παλιρροιακή δύναμη που υφίσταται ένα στερεό σώμα που κινείται κατά μήκος μιας γεωδαισιακής καμπύλης με τρόπο που περιγράφεται από την εξίσωση Τζακόμπι.
Ο τανυστής καμπυλότητας δίνεται σε όρους σύνδεσης Λέβι-Τσίβιτα \nabla από τον ακόλουθο τύπο:
όπου [u,v] είναι οι "αγκύλες Λάι (Lie)" των διανυσματικών πεδίων. Για κάθε ζεύγος εφαπτομενικών διανυσμάτων u και v, R(u,v) είναι ένας γραμμικός μετασχηματισμός του εφαπτομενικού χώρου της πολλαπλότητας. Είναι γραμμικός στα u and v, έτσι προσδιορίζει έναν τανυστή. Περιστασιακά, ο τανυστής καμπυλότητας προσδιορίζεται με αντίθετο πρόσημο.
Αν τα και  είναι διανυσματικά πεδία συντεταγμένων τότε [u,v]=0
Κατηγορία:Τανυστές
Ευάγγελος Σηφάκης
Ο Ευάγγελος Σηφάκης ήταν έλληνας δάσκαλος, αντιστασιακός και ένας εκ των 62 Μαρτύρων της Κρήτης.
Βιογραφία
Γεννήθηκε στην Αγία Βαρβάρα το 1913 και ήταν ένα από τα 6 παιδιά του ιεροδιδασκάλου Γεωργίου Σηφάκη και Διευθυντή του Δημοτικού Σχολείου Αγίας Βαρβάρας. Ανήκει στην Οικογένεια Σηφάκη.
Αποφοίτησε από το Διδασκαλείο Ηρακλείου. Υπηρέτησε ως ανθυπολοχαγός στον Ελληνικό στρατό. Δίδαξε στο Δημοτικό Σχολείο της Αγίας Βαρβάρας για περίπου 10 χρόνια.
Το 1942 εκτελέστηκε από τους Γερμανούς στη θέση Γέρο Λάκκος του Γαζίου μαζί με άλλους 13 Αγιοβαρβαρίτες συμπεριλαμβανομένου και του πατέρα του, εφημέριου της Αγίας Βαρβάρας και δασκάλου, παπά Γιώργη Σηφάκη.
Παραπομπές
Κατηγορία:Ιστορία της Κρήτης κατά τον Β΄ Παγκόσμιο Πόλεμο Κατηγορία:Έλληνες αντιστασιακοί
Κύριλλος Τζένικ
Ο Κύριλλος Τζένικ-Μπερεζόφσκι (Kyrylo Genyk-Berezovsky, 1857 - 12 Φεβρουαρίου 1925) ήταν Ουκρανός-Καναδός κυβερνητικός σύμβουλος για την μετανάστευση και πρόσωπο με εθνική ιστορική σημασία.
Βιογραφία
Γεννήθηκε το 1857 στην Μπέρεζιν Νίζσνι της Γαλικίας. Πατέρας του ήταν ο Ιβάν Τζένικ, δήμαρχος του χωριού, και μητέρα του η Άννα Πέρσοβιτς. Ο Τζένικ ξεκίνησε τις σπουδές του στην Κολομία πριν μεταβεί σε αυτό που είναι τώρα γνωστό σαν Ιβανο-Φρανκίβσκ για να ολοκληρώσει τις σπουδές του στην εκπαίδευση. Ολοκλήρωσε τις σπουδές του στο Λβιβ πριν διοριστεί ως καθηγητής το 1879 στο νομό της Νατβίρνα. Το 1882, ο Τζένικ επέστρεψε στο πατρικό χωριό του και ίδρυσε εκεί ένα σχολείο. Κατά τη διάρκεια της δεκαετίας του 1880 ο Τζένικ δημιούργησε μια επιχείρηση άλεσης, καθώς και ένα συνεταιρισμό παραγωγών που τον ονόμασε Κατάστημα Καρπαθίων. Το 1890 εξελέγη στο δημοτικό συμβούλιο στην πόλη που έκανε τις αρχικές του σπουδές, την Κολομία.
Με την απότομη αύξηση της μετανάστευσης Ουκρανών στον Καναδά αυξήθηκε ο φόρτος εργασίας του και ο ίδιος ο Τζένικ έγινε υπάλληλος πλήρους απασχόλησης το 1898, μισθοδοτούμενος από την καναδική κυβέρνηση. Με τον τρόπο αυτό, έγινε ο πρώτος Ουκρανός δημόσιος υπάλληλος με πλήρη απασχόληση.